
1. УВОД

Овај план инспекцијских надзора је донет на основу члана 10. став 2. Закона о инспекцијском надзору („Сл. гласник РС”, бр. 36/2015, 44/2018 – др. закон и 95/2018) који прописује, између осталога, да је инспекција дужна да сачини годишњи план инспекцијског надзора. План инспекцијских надзора се заснива на утврђеном стању у области инспекцијског надзора и процени ризика. Документ садржи детаљан план инспекцијских надзора саобраћајне инспекције Одељења за инспекцијске послове Градске управе града Бора у 2026. години.
У складу са чланом 155. Закона о превозу путника у друмском саобраћају („Сл. гласник РС”, бр. 68/2015, 41/2018, 44/2018 – др. закон, 83/2018, 31/2019 и 9/2020), између осталога, градским управама се поверава вршење послова инспекцијског надзора над применом овог закона и прописа донетих на основу овог закона у обављању такси превоза, лимо сервиса, домаћег превоза који се обавља као ванлинијски превоз, посебан линијски превоз и превоз за сопствене потребе, као и локалног превоза који се обавља као ванлинијски превоз, посебан линијски превоз и превоз за сопствене потребе.
Саобраћајна инспекција Одељења за инспекцијске послове Градске управе града Бора обавља послове на територији града Бора са седиштем у Бору, ул. Моше Пијаде бр. 3. Послове и задатке из делокруга, односно годишњег плана инспекцијских надзора, саобраћајна инспекцијa обавља свакодневно, како у свом седишту у канцеларији, тако и на терену.
Саобраћајни инспектор Одељења за инспекцијске послове Градске управе града Бора врши надзор над обављањем превоза путника и превоза терета, ради обезбеђивања законитог и безбедног пословања и поступања надзираних субјеката у циљу заштите права и правних интереса субјеката који пружају услуге превоза као и кориснике услуга превоза.
Правилником о организацији и систематизацији радних места у градској управи, правобранилаштву града Бора, стручним службама и посебним организацијама града Бора систематизована су два радна места саобраћајног инспектора и дефинисан је делокруг рада инспектора у областима повереним Законом о превозу путника у друмском саобраћају и Законом о превозу терета у друмском саобраћају.
Осим наведених послова, саобраћајни инспектори обављају и послове инспекцијског надзора у областима из изворних надлежности градске управе, тачније из области градског и приградског превоза путника, такси превоза и лимо сервиса, као и области одржавања општинских и некатегорисаних путева и улица, а које активности нису обухваћене овим планом.
У циљу реализације теренског инспекцијског надзора, саобраћајни инспектори за рад на терену могу користити једно путничко моторно возило које је на располагању и инспекторима других инспекција Одељења за инспекцијске послове Градске управе града Бора (комунална, грађевинска, просветна и инспекција за заштиту животне средине).
У циљу реализације канцеларијског инспекцијског надзора саобраћајни инспектори могу да користе персонални рачунар, скенер и штампач.




2. ОПИС

Годишњи план инспекцијских надзора садржи општи приказ задатака и послова саобраћајне инспекције у 2026.години, непосредну примену закона и других прописа, те праћење стања на територији града Бора из надлежности саобраћајне инспекције.
У складу са горе наведеним, годишњи план инспекцијских надзора саобраћајне инспекције садржи опште и специфичне циљеве које је потребно остварити, програмске активности које је потребно спровести како би се ти циљеви остварили, индикаторе резултата тј. начин на који меримо остварене програмске активности, рокове у којима се активности морају обавити, одговорност за спровођење активности, врсту активности и др.
Општи циљ плана је да се, кроз усмеравање на оне активности (надзиране субјекте) који носе ризик и где постоји значајан јавни интерес, омогући:
-боље управљање ресурсима инспекције,
-боља интеграција послова у области инспекцијског надзора и координационих активности и
-праћење активности инспекцијског надзора.
Циљеви годишњег плана инспекцијског надзора су:
· непосредна примена закона и других прописа,
· спровођење инспекцијског надзора и решавање у управним стварима у првом степену,
· праћење стања и предлагање мера за унапређење стања на терену, на територији града Бора,
· превентивно деловање инспекције као једно од средстава остварења циља инспекцијског надзора,
· повећање ефикасности и транспарентности, као и јачање поверења грађана у локалну самоуправу града Бора,
· правовремено информисање јавности објављивањем важећи прописа, планова инспекцијског надзора и контролних листа на сајту града Бора и
· пружање стручне и саветодавне подршке надзираном субјекту или лицу које остварује одређена права којима се утиче на смањење ризика односно штетних последица и вероватноће њиховог настанка.
Поред планираних активности које се спроводе овим планом, саобраћајна инспекција спроводи и ванредне, непланиране надзоре, који се одмах извршавају, а односе се на пријаве грађана, пријаве путем електронске поште, као и непосредна запажања инспектора на терену.
Саобраћајни инспектор је самосталан у раду у границама овлашћења утврђених законом и одлукама града Бора, а за свој рад је лично одговоран. Саобраћајни инспектор има право и дужност да у вршењу инспекцијског надзора прегледа опште и појединачне акте, саслушава и узима изјаве од одговорних лица и других правних лица, предузетника и физичких лица, прегледа објекте, постројења и уређаје, наложи решењем отклањање неправилности и предузимање мера, издаје прекршајне налоге, односно подноси захтев за покретање прекршајног поступка, пријаву за привредни преступ или кривично дело. Саобраћајни инспектори послове инспекцијског надзора обављају у оквиру редовног радног времена, а да ли ће неки део територије града бити заступљен у већој или мањој мери опредељује број поднетих представки грађана. 
Инспекцијски надзори и службене контроле спроводе се употребом метода и техника како је прописано законским и подзаконским актима, који су темељ за поступање инспекције, уз обавезно коришћење контролних листа.
Области инспекцијског надзора утврђене су следећом правном регулативом:

1. Закон о инспекцијском надзору („Сл. гласник РС”, бр. 36/2015, 44/2018 – др. закон и 95/2018);
2. Закон о општем управном поступку („Сл. гласник РС”, бр. 18/2016, 95/2018 – аутентично тумачење и 2/2023 – одлука УС);
3. Закон о превозу путника у друмском саобраћају („Сл. гласник РС”, бр. 68/2015, 41/2018, 44/2018 – др. закон, 83/2018, 31/2019 и 9/2020);
4. Закона о превозу терета у друмском саобраћају („Сл. гласник РС”, бр. 68/2015 и 41/2018);
5. Закон о прекршајима („Сл. гласник РС”, бр. 65/2013, 13/2016, 98/2016 – одлука УС, 91/2019, 91/2019 – др. закон и 112/2022 – одлука УС);
6. Закон о привредним преступима („Сл. лист СФРЈ”, бр. 4/77, 36/77 – испр., 14/85, 10/86 (пречишћен текст), 74/87, 57/89 и 3/90, „Сл. лист СРЈ”, бр. 27/92, 16/93, 31/93, 41/93, 50/93, 24/94, 28/96 и 64/2001 и „Сл. гласник РС”, бр. 101/2005 – др. закон);
7. Кривични законик („Сл. гласник РС”, бр. 85/2005,88/2005 – испр., 107/2005 – испр., 72/2009, 111/2009, 121/2012, 104/2013, 108/2014, 94/2016, 35/2019 и 94/2024);
8. Правилник о садржини, начину издавања и вођењу путних налога и начину вођења евиденције о издатим путним налозима („Сл. гласник РС”, бр. 90/2016 и 4/2017);
9. Правилник о путном листу за домаћи ванлинијски превоз путника („Сл. гласник РС”, бр. 16/2017 и 44/2018 – др. закон) и
10. Правилник о начину одузимања, чувања и поступања са привремено одузетим возилом које је употребљено за извршење прекршаја или привредног преступа („Сл. гласник РС”, бр. 71/2006).

Саобраћајни инспектори у управном поступку сачињавају службене белешке и записнике, доносе закључке и решења, покрећу прекршајни поступак, издају прекршајни налог, врше пријем странака и дају потребна обавештења у вези са остваривањем њихових права и обавеза.
У вршењу инспекцијског надзора саобраћајна инспекција сарађује са другим надлежним инспекцијама, комуналном милицијом, правосудним органима, тужилаштвом и полицијом. Саобраћајна инспекција такође прати промене законских прописа и одлука Скупштине града Бора, израђује тромесечне, шестомесечне и годишње извештаје о раду, презентује резултате рада путем званичног сајта града Бора, правовремено информише јавност објављивањем важећих прописа, планова инспекцијског надзора и контролних листа на сајту града Бора, пружа стручне и саветодавне подршке надзираном субјекту или лицу које остварује одређена права. Такође, спроводи превентивни инспекцијски надзор којим утиче на смањење ризика односно штетних последица и вероватноће њиховог настанка.
Специфичност инспекцијског надзора у области превоза путника у градском и приградском превозу и одржавања саобраћајне инфраструктуре изискује потребу претежно за вршењем теренског облика инспекцијског надзора, док канцеларијски облик инспекцијског надзора више је заступљен у случају саслушања странака које нису присуствовале заказаном инспекцијском надзору.
Правовременим информисањем јавности као што је објављивање важећих прописа, плана инспекцијског надзора и контролних листи, и постављањем информација на званичној интернет страници града Бора, пружањем стручне и саветодавне подршке надзираном субјекту или лицу које остварује одређена права у надзираном субјекту или у вези са надзираним субјектом и предузимањем превентивних и инспекцијских надзора остварује се превентивно деловање. Све ове мере се предузимају да би се смањио ризик односно штетне последице и вероватноће њеног настанка.
Превентивно деловање инспектора пружањем стручне и саветодавне подршке надзираном субјеку вршиће се на местима и у време предвиђено за вршење редовног инспекцијског надзора. Осим наведеног планирани су и састанци са управљачем путева и улица на територији општине Бор, као и превозником коме је поверено обављање градског и приградског превоза путника.

3. ПРЕГЛЕД ИНСПЕКЦИЈСКОГ НАДЗОРА ПО ОБЛАСТИМА У 2026. ГОДИНИ

Саобраћајна инспекција спроводи редовне, ванредне, мешовите, контролне и допунске надзоре, који могу бити теренски и канцеларијски.
Редован инспекцијски надзор врши се према плану инспекцијског надзора. Редован инспекцијски надзор као превентивни надзор на терену вршиће се пре свега над обављањем делатности посебног линијског превоза путника. Теренски инспекцијски надзори биће усмерени на документацију коју превозник мора поседовати у возилу и на контролу превозних исправа путника. Такође, редован инспекцијски надзор ће се вршити и у случају превоза путника за сопствене потребе.
Ванредан инспекцијски надзор врши се због предузимања хитних интервенција ради спречавања или отклањања непосредне опасности, по представкама и захтевима странака упућених писменим путем, као и непосредним запажањем инспектора на терену и поводом захтева надзираног субјекта. Ванредан инспекцијски надзор вршиће се над обављањем делатности јавног превоза путника и јавног превоза терета, и то посебно у случајевима када превозници не поседују лиценце, односно изводе лиценци за возне јединице којима обављају делатност и у случајевима када лице које управља возилом не посњедује доказ о радном ангажовању од стране превозника. Поред напред наведенога, ванредни инспекцијски надзор ће се вршити и у случају превоза терета за сопствене потребе. Представке имају дејство иницијативе за покретање поступка, а подносиоци тих иницијатива немају својство странке у поступку који се може покренути на основу те иницијативе. Саобраћајни инспектор неће покренути поступак по службеној дужности на основу представке ако је процењен незнатан ризик или је посреди злоупотреба права. Како је инспекцијски надзор сразмеран процењеном ризику, поступање саобраћајног инспектора по представци зависиће од процењеног степена ризика, односно вероватноће настанка штетних последица и вероватне тежине тих последица (угрожена безбедност, живот и здравље људи, животна средина, јавни приходи). Саобраћајни инспектори су дужни да у законском року обавесте подносиоца представке о предузетим мерама. На основу расположивих података из претходних година, очекује се да у 2026. години буде око 80 представки којим се иницирају ванредни инспекцијски надзори.
Мешовити инспекијски надзор врши се истовремено као редован и ванредан надзор код истог надзираног субјекта, када се предмет редовног и ванредног инспекцијског надзора делимично или у целости поклапају или су повезани.
Допунски инспекцијски надзор врши се по службеној дужности и поводом захтева надзираног субјекта.
Контролни инспекцијски надзор врши се ради утврђивања извршених мера које су предложене или наложене надзираном субјекту у оквиру редовног или ванредног надзора.
Теренски инспекцијски надзор врши се изван службених просторија инспекције, на лицу места.
Канцеларијски инспекцијски надзор врши се у службеним просторијама инспекције, увидом у акте, податке и документацију надзираног субјекта.
Све активности планирају се сходно процењеном ризику у области надзора.

	Вероватноћа настанка штетних последица

Тежина штетних последица
	Незнатан
	Низак
	Средњи
	Висок
	Критичан



	Критичан
	
	
	
	
	

	Висок
	
	
	
	
	

	Средњи
	
	
	
	
	

	Низак
	
	
	
	
	

	Незнатан
	
	
	
	
	

	Тежина штетне последице

Вероватноћа настанка штетних последице
	Незнатан
	Низак
	Средњи
	Висок
	Критичан

	
	I
	II
	III
	IV
	V

	ЛЕГЕНДА

	I
	Посебан линијски превоз путника
Превоз терета за сопствене потребе

	II
	Превоз путника за сопствене потребе

	III
	Ванлинијски превоз путника

	IV
	Јавни превоз терета

	V
	Превоз од стране нерегистрованих субјеката





Редовни инспекцијски надзори

	Ред. бр.
	ОБЛАСТ ВРШЕЊА ИНСПЕКЦИЈСКОГ НАДЗОРА
	ПЛАНИРАНИ БРОЈ НАДЗОРА
	РИЗИК

	1.
	Превоз од стране нерегистрованих субјеката
	2
	Критичан ризик

	2.
	Јавни превоз терета
	1
	Висок ризик

	3.
	Ванлинијски превоз путника
	1
	Средњи ризик

	4.
	Превоз путника за сопствене потребе
	1
	Низак ризик

	5.
	Превоз терета за сопствене потребе
	0
	Незнатан ризик

	6.
	Посебан линијски превоз путника
	0
	Незнатан ризик



Ванредни инспекцијски надзори

На основу досадашњих активности, очекује се да ванредни инспекцијски надзори чине око 80 % инспекцијских надзора, с обзиром да су инспекцијски надзори који ће се вршити ванредно пре свега усмерени на обављање активности од стране нерегистрованих субјеката, као и субјеката који обављају делатност без одобрења надлежног органа, затим субјеката код којих се затекне лице које без правног основа управља возилом, као и надзори који ће се вршити по представкама грађана и захтевима надзираних субјеката да се изврши ванредни утврђујући односно потврђујући инспекцијски надзор.

Tрајање спровођења инспекцијског надзора и службене контроле

Нормативи појединих фаза трајања спровођења инспекцијског надзора/службене контроле су резултат искуства, процене и дугогодишњег рада инспектора на терену. Осим планираних активности које се спроводе овим планом, а везане су за инспекцијски надзор - инспекцијске контроле, едукацију, предвиђене састанке, извршење управних мера као и контролу истих и других активности у оквиру рада Одељења за инспекцијске послове, спроводе се и непланиране активности за које је такође потребно планирати потребно време.

4. ПРОЦЕНА РИЗИКА У ИНСПЕКЦИЈСКОМ НАДЗОРУ

Процена ризика у годишњем плану инспекцијског надзора саобраћајне инспекције за 2026. годину, вршена је на основу инспекцијског надзора у наведеним областима, односно на основу анализе стања у досадашњем дугогодишњем вршењу инспекцијског надзора, као и на основу информација и добијених података од других инспекција, других овлашћених органа и организација, што је и представљено табеларно у описаним активностима.

5. ОПЕРАТИВНО ПЛАНИРАЊЕ РАДА САОБРАЋАЈНЕ ИНСПЕКЦИЈЕ

Систематизација радних места запослених у Одељењу за инспекцијске послове
-саобраћајна инспекција-

	Редни број
	
	

	1.
	Главни саобраћајни инспектор
	1

	2.
	Саобраћајни инспектор
	1



У моменту израде овог плана радно место саобраћајног инспектора је упражњено.

5.1. Процена броја дана на годишњем нивоу на активностима инспектора

	Расподела расположивих дана за спровођење инспекцијских надзора и службених контрола у 2026. години

	Укупан број дана у години
	
	365

	Викенди
	
	104

	Годишњи одмори
	
	35

	Празници
	
	9

	УКУПНО РАДНИХ ДАНА
	
	217

	Активности праћења стања, процене ризика, планирања, усклађивања и координације
	10

	Редовни и ванредни инспекцијски надзор и превентивно деловање
	55

	Остале активности
	10

	Састанци
	5

	Обављање послова инспекцијског надзора из изворне надлежности јединице локалне самоуправе
	137




5.2. Израчунавање ефективног броја дана на годишњем нивоу за потребе инспекцијских надзора

	Послови и активности
	Предвиђен утрошак времена (у данима)

	I. ПРАЋЕЊЕ СТАЊА, ПРОЦЕНА РИЗИКА, ПЛАНИРАЊЕ, УСКЛАЂИВАЊЕ И КООРДИНАЦИЈА ИНСПЕКЦИЈСКОГ НАДЗОРА

	Праћење стања и процена ризика
	10

	Израда плана инспекцијског надзора
	10

	Усклађивање и координација инспекцијског надзора
	5

	Укупно I:
	25

	II. РЕДОВНИ И ВАНРЕДНИ ИНСПЕКЦИЈСКИ НАДЗОР И ПРЕВЕНТИВНО ДЕЛОВАЊЕ

	Превентивно деловање инспекције
	15

	Сарадња у поступку вршења самосталних и заједничких инспекцијских надзора
	5

	Редовни инспекцијски надзор
	35

	Ванредни инспекцијски надзор
	95

	Укупно II:
	150

	III. ОСТАЛИ ПОСЛОВИ И АКТИВНОСТИ

	Извештавње о спроведеним инспекцијским надзорима-припремање годишњих, кварталних и других извештаја
	10

	Сарадња са другим секторима и одељењима
	5

	Сарадња са МУП-ом, јавним тужилаштвом, др.органима и институцијама
	10

	Казнени поступци
	10

	Интерни састанци
	4

	Рад у радним групама за израду прописа
	3

	Укупно III:
	42

	Укупно (I+II+III):
	217




6. ПЛАНИРАЊЕ ИНСПЕКЦИЈСКИХ НАДЗОРА

При изради овог плана кориштена су искуства из претходних инспекцијских контрола које су вршене на основу оперативних планова, а на основу вишегодишњег рада саобраћајних инспектора, законских обавеза привредних субјеката, стања на терену по питању праћења саобраћаја, као и на основу пријава грађана у областима за које је инспекција задужена.



РУКОВОДИЛАЦ ОДЕЉЕЊА

____________________________
								Слободан Стојчевски, дипл. инж.

